gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3591, del 27-09-1999 (1999/8035)

Expedient número 380/1999. Adjudicació del concurs per a la reorganització i passivització d'històries clíniques d'arxius de l'Hospital Marina Alta i Centre d'Especialitats de Dénia.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3591

Data del DOGV
:   27-09-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/8035


Organisme emissor
:   Conselleria de Sanitat

Tipus de document
:   Anunci

Expedient número 380/1999. Adjudicació del concurs per a la reorganització i passivització d'històries clíniques d'arxius de l'Hospital Marina Alta i Centre d'Especialitats de Dénia. [1999/A8035]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Marina Alta. Partida Plana Est, 4, 03574 Dénia (Alacant). Telèfon 16 461 04 07, fax 96 642 09 31.
  
c) Número d'expedient: 380/1999.
  
2. Objecte del contracte
  
a) Tipus de contracte: contracte de servei.
  
b) Descripció de l'objecte: reorganització i passivització d'històries clíniques d'arxius de l'Hospital Marina Alta i Centre d'Especialitats de Dénia.
  
c) Lot: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.517 de 15 de juny de 1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cinc milions cinc-centes mil pessetes (5.500.000 PTA/33.055,67 euros).
  
5. Adjudicació
  
a) Data: 25 de juliol de 1999.
  
b) Contractista: JDC Asociados, SL.
  
c) Nacionalitat: espanyola.
  
d) Import d'adjudicació: cinc milions cent quatre mil pessetes (5.104.000 PTA/30.675,66 euros).
Diari Oficial de la Generalitat Valenciana


Sumari del DOGV 3411, del 13-01-1999 (1998/11850)

Recurs contenciós administratiu número 02/0649/1998.
----------------------------------------------------

### Dades del document

Número de DOGV
:   3411

Data del DOGV
:   13-01-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/11508


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0649/1998. [1998/S11060]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que Antonio Salinas Ferrando, ha interposat un recurs contenciós administratiu, amb el número 02/0649/1998, contra la Resolució de data 7 de novembre de 1998, de la Conselleria de Sanitat i Consum, en virtut de la qual es desestima el recurs ordinari contra l'acord J. Gº. Col·legi Oficial de Farmacèutics de València, sobre la negativa d'obertura d'una farmàcia a Benicàssim.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3544, del 22-07-1999 (1999/6460)

RESOLUCIÓ de 22 de juny de 1999, de la Universitat de València, per la qual nomena, en virtut de concurs, Alfonso de Esteban Alonso, catedràtic d'Universitat de l'àrea de coneixement de Sociologia.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3544

Data del DOGV
:   22-07-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/6460


Organisme emissor
:   Universitat de València

Tipus de document
:   Resolució

RESOLUCIÓ de 22 de juny de 1999, de la Universitat de València, per la qual nomena, en virtut de concurs, Alfonso de Esteban Alonso, catedràtic d'Universitat de l'àrea de coneixement de Sociologia. [1999/6460]
  
D'acord amb la proposta formulada per la Comissió constituïda, per jutjar el concurs convocat per resolució de la Universitat de València de 30 de juliol de 1998 (BOE de 31 d'agost de 1998) per a la provisió de la plaça de catedràtic d'Universitat (concurs número 110/1998), i tenint en compte que el concursant proposat compleix els requisits establerts a l'apartat 2 de l'article 5 del Reial Decret 1.888/1984 de 26 de setembre.
  
Aquest Rectorat, fent ús de les atribucions que li confereix l'article 42 de la Llei 11/1983 de 25 d'agost, de Reforma Universitària, i altres disposicions que la despleguen, resol nomenar Alfonso de Esteban Alonso, catedràtic d'Universitat en l'àrea de coneixement de Sociologia adscrita al departament Sociologia i Antropologia Social.
  
Valencia, 22 de juny de 1999.-El rector: Pedro Ruiz Torres.
Diari Oficial de la Generalitat Valenciana


Sumari del DOGV 3602, del 11-10-1999 (1999/8456)

Expedient número SU/37/1999. Adjudicació del contracte de subministrament d'un sistema de gestió sobre Unix/Oracle per al Centre de Documentació de la Universitat Jaume I de Castelló de la Plana.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3602

Data del DOGV
:   11-10-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/8456


Organisme emissor
:   Universitat Jaume I de Castelló

Tipus de document
:   Anunci

Expedient número SU/37/1999. Adjudicació del contracte de subministrament d'un sistema de gestió sobre Unix/Oracle per al Centre de Documentació de la Universitat Jaume I de Castelló de la Plana. [1999/M8456]
  
El Rectorat de la Universitat Jaume I de Castelló de la Plana, en compliment del que estableix l'article 94 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que s'indica tot seguit:
  
1. Entitat adjudicadora
  
a) Organisme: Universitat Jaume I de Castelló de la Plana.
  
b) Dependència que tramita l'expedient: Servei de Gestió Administrativa i Patrimonial.
  
c) Número d'expedient: SU/37/1999.
  
2. Objecte del contracte
  
a) Tipus de contracte: subministrament.
  
b) Descripció de l'objecte: sistema de gestió sobre Unix/Oracle.
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: no procedia.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: set milions vuit-centes mil pessetes (7.800.000 PTA).
  
5. Adjudicació
  
a) Data: 7 de setembre de 1999.
  
b) Contractista: VTLS Europe, SL.
  
c) Nacionalitat: espanyola.
  
d) Import d'adjudicació: set milions tres-centes quarant-nou mil cinc-centes noranta-set pessetes (7.349.597 PTA).
Diari Oficial de la Generalitat Valenciana


Sumari del DOGV 3569, del 26-08-1999 (1999/7554)

Informació pública de la subhasta pública d'armes.
--------------------------------------------------

### Dades del document

Número de DOGV
:   3569

Data del DOGV
:   26-08-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/7554


Organisme emissor
:   Comandància de la Guàrdia Civil de València

Tipus de document
:   Anunci

Informació pública de la subhasta pública d'armes. [1999/Q7554]
  
Resolució de 17 d'agost de 1999, de la 601.ª Comandància de la Guàrdia Civil (València), per la qual s'anuncia la subhasta de 980 armes, el dia 2 d'octubre de 1999, mitjançant el sistema de plec tancat, a l'aquarterament de la comandància esmentada, carrer de Calamocha, 4. Les armes que se subhastaran s'exposaran al públic a l'aquarterament esmentat els dies 27, 28, 29 i 30 de setembre i 1 d'octubre, de 09.00 a 13.00 hores.
  
València, 17 d'agost de 1999.- El tinent coronel primer cap accidental: Antonio Segado Bixquert.
Diari Oficial de la Generalitat Valenciana


Sumari del DOGV 3447, del 04-03-1999 (1999/1465)

Informació pública de l'acceptació de la retirada de la delegació efectuada per l'Ajuntament d'Alcoi en matèria de recaptació en període executiu del preu públic per proveïment d'aigua potable.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3447

Data del DOGV
:   04-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1465


Organisme emissor
:   Suma. Gestió Tributària. Diputació d'Alacant

Tipus de document
:   Anunci

Informació pública de l'acceptació de la retirada de la delegació efectuada per l'Ajuntament d'Alcoi en matèria de recaptació en període executiu del preu públic per proveïment d'aigua potable. [1999/M1465]
  
Donant compliment al que disposa l'article 7.2 de la Llei 39/1988, de 28 de desembre, Reguladora de les Hisendes Locals, les condicions generals de la qual figuren publicades en el Butlletí Oficial de la Província número 46 (24.02.90), i Diari Oficial de la Generalitat Valenciana número 1.261 (09.03.90), es publica l'acceptació de la retirada de la delegació efectuada per l'Ajuntament d'Alcoi en matèria de recaptació en període executiu del preu públic per proveïment d'aigua potable amb efecte d'11 de desembre de 1998.
  
Alacant, 19 de gener de 1999.- El president: Julio de España Moya.
  
Suma. Gestió Tributària
  
Diputació Provincial d'Alacant
Diari Oficial de la Generalitat Valenciana


Sumari del DOGV 3534, del 08-07-1999 (1999/5719)

Informació pública de l'Oferta d'Ocupació Pública per a 1999.
-------------------------------------------------------------

### Dades del document

Número de DOGV
:   3534

Data del DOGV
:   08-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5719


Data del document
:   24-05-1999

Organisme emissor
:   Ajuntament de l'Olleria

Tipus de document
:   Convocatòria

Descriptors 

:   * Olleria, l'
    * concurs administratiu
    * oferta d'ocupació
    * administració local
    * policia

Informació pública de l'oferta d'ocupació pública per a 1999. [1999/S5719]
  
El Ple de l'Ajuntament, en sessió realitzada el dia 17 de maig de 1999, va acordar aprovar, entre d'altres, l'oferta d'ocupació pública per a 1999.
  
Província: València
  
Corporació: l'Olleria.
  
Número de codi territorial: 46180.
  
Oferta d'ocupació pública corresponent a l'exercici de 1999, aprovada pel Ple en sessió de data 17 de maig de 1999.
  
- Grup segons l'article 25 de la Llei 30/1984: D.
  
- Classificació: escala administració especial, subescala serveis especials, classe policia local.
  
- Nombre de vacants: una.
  
- Denominació: caporal.
  
Cosa que es fa pública perquè se'n prenga coneixement, en compliment d'allò ordenat pel Ple de l'Ajuntament.
Diari Oficial de la Generalitat Valenciana


Sumari del DOGV 3532, del 06-07-1999 (1999/5329)

Resolució de 17 de maig de 1999, del director general per al Desenvolupament Sostenible de la Conselleria de Medi Ambient, per la qual s'ordena la publicació d'una relació (8), en extracte de les estimacions d'Impacte Ambiental resoltes en agost de 1997.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3532

Data del DOGV
:   06-07-1999

Secció del DOGV
:   V. ALTRES ANUNCIS - E) MEDI AMBIENT

Número del document
:   1999/5329


Data del document
:   06-07-1999

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Fuenterrobles
    * Cortes de Arenoso
    * Terrateig
    * Albocàsser
    * Llutxent
    * Useres, les
    * Requena
    * impacte ambiental
    * vigilància del medi ambient

Resolució de 17 de maig de 1999, del director general per al Desenvolupament Sostenible de la Conselleria de Medi Ambient, per la qual s'ordena la publicació d'una relació (8), en extracte de les estimacions d'Impacte Ambiental resoltes en agost de 1997. [1999/S5329]
  
En compliment amb allò que s'ha disposat en l'article 31, apartat 5 del Reglament d'Impacte Ambiental, a continuació es relacionen en extracte les estimacions d'impacte resoltes en el mes d'agost de 1997, els expedients dels quals quedaran a disposició dels interessats.
  
Expedient: 178/2236-YWQ
  
Activitat: línia elèctrica aèria a 20 kv
  
Promotor: Egevasa
  
Municipi: Terrateig
  
Data de l'estimació: 01.08.1997
  
Expedient: 317/8618-YRV
  
Activitat: granja avícola
  
Promotor: Granjas Lafer, SL.
  
Municipi: Fuenterrobles
  
Data d'estimació: 11.08.1997
  
Expedient: 167/6924-KEZ
  
Activitat: explotació ramadera de porquí
  
Promotor: Llutporc, SL.
  
Municipi: Llutxent
  
Data d'estimació: 11.08.1997
  
Expedient: 277/4228-GGU
  
Activitat: condicionament i millora de la CV-190
  
Promotor: Conselleria d'Obres Públiques, Urbanisme i Transports
  
Municipi: Cortes de Arenoso
  
Data d'estimació: 12.08.1997
  
Expedient: 244/9613-JDF
  
Activitat: ampliació de granja avícola
  
Promotor: Manuel Peraire Solsona
  
Municipi: Albocàsser
  
Data d'estimació: 28.08.1997
  
Expedient: 113/3000-LNN
  
Activitat: condicionament de línia elèctrica aèria a 20 kv
  
Promotor: Iberdrola, SA.
  
Municipi: Requena
  
Data d'estimació: 28.08.1997
  
Expedient: 271/6260-JYF
  
Activitat: legalització de granja avícola
  
Promotor: Aurelio Sabater Andrés
  
Municipi: Les Useres
  
Data d'estimació: 28.08.1997
Diari Oficial de la Generalitat Valenciana


Sumari del DOGV 3483, del 28-04-1999 (1999/3067)

Expedient número 8/1997. Notificació sobre declaració d'arrendament històric valencià. Tràmit de pròrroga del termini d'audiència a l'interessat.
-------------------------------------------------------------------------------------------------------------------------------------------------

### Dades del document

Número de DOGV
:   3483

Data del DOGV
:   28-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/3067


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Expedient número 8/1997. Notificació sobre declaració d'arrendament històric valencià. Tràmit de pròrroga del termini d'audiència a l'interessat. [1999/Q3067]
  
Davant la impossibilitat de notificar de manera personal i directa a la senyora María del Carmen Millán Marco la concessió de la pròrroga que va sol·licitar en l'expedient 8/1997, sobre declaració d'arrendament històric valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedeix la publicació d'aquest anunci, relatiu a:
  
Expedient: 8/1997.
  
Titular: Francisco Cebriá Marco.
  
Últimes propietàries conegudes: María del Carmen Marco Simó, María del Carmen Millán Marco i María Josefa Millán Marco
  
L'expedient fa referència a:
  
Una finca de nou fanecades, partida de Coscollana, determinada com a parcel·la número 57 del polígon 12, del municipi de València.
  
Una superfície de sis fanecades situada a Burjassot, paratge de la partida Coscollana, amb una casa alqueria, edificada sobre el terreny arrendat i construïda pels ascendents de la sol·licitant, ubicada a Alqueria del Rosari, 23, d'aquesta localitat.
  
L'expedient es troba a les dependències d'aquesta Direcció General (Conselleria d'Agricultura, Pesca i Alimentació, carrer d'Amadeu de Savoia, 2, 3.ª planta) degudament instruït i, per tant, es concedeix una prórroga de set dies, en virtut del que es disposa en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, perquè la senyora María del Carmen Millán Morco, si escau, l'examine i hi formule les al·legacions o presente els documents que trobe pertinents per a la defensa del seu dret.
  
La pròrroga sol·licitada i concedida començarà a comptar des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3598, del 06-10-1999 (1999/8156)

Expedient número 17/1999. Adjudicació de la vigilància dels complexos educatius de Cheste i de La Misericòrdia de València.
---------------------------------------------------------------------------------------------------------------------------

### Dades del document

Número de DOGV
:   3598

Data del DOGV
:   06-10-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/8156


Organisme emissor
:   Conselleria de Cultura, Educació i Ciència

Tipus de document
:   Anunci

Expedient número 17/1999. Adjudicació de la vigilància dels complexos educatius de Cheste i de La Misericòrdia de València. [1999/F8156]
  
1. Entitat adjudicadora
  
a) Organisme: Generalitat Valenciana, Conselleria de Cultura, Educació i Ciència.
  
b) Dependència que tramita l'expedient: Direcció General de Centres Docents.
  
c) Número d'expedient: 17/1999.
  
2. Objecte del contracte
  
a) Tipus de contracte: servicis.
  
b) Objecte: vigilància dels complexos educatius de Cheste i de La Misericòrdia de València, durant el període comprés entre l'1 d'octubre de 1999 i el 30 de setembre del 2000.
  
c) Lots: 1.
  
d) Anunci de licitació publicat en el Diario Oficial de las Comunidades Europeas en data 8 de juliol de 1999, en el Boletín Oficial del Estado en data 22 de juliol de 1999 i en el Diari Oficial de la Generalitat Valenciana en data 14 de juliol de 1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
69.685.441 pessetes (447,153 euros).
  
5. Adjudicació
  
a) Data: 15 de setembre de 1999.
  
b) Contractista: Ceca Seguridad, SL.
  
c) Nacionalitat: espanyola.
  
d) Import d'adjudicació: 01.164.038 pessetes (379.362,82 euros).
Diari Oficial de la Generalitat Valenciana


Sumari del DOGV 3478, del 21-04-1999 (1999/2191)

Informació pública del dipòsit de l'acta de constitució i els estatuts de l'organització sindical denominada Unión de Trabajadores de Seguridad y Servicios (UTSS).
-------------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2191


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública del depòsit de l'acta de constitució i els estatuts de l'organització sindical denominada Unión de Trabajadores de Seguridad y Servicios (UTSS). [1999/M2191]
  
Per a complir el que s'ha disposat en la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en la indicada normativa, es fa públic que han sigut dipositats en esta oficina, adscrita a la Direcció General de Treball, l'acta de constitució i els estatuts de l'organització sindical denominada Unión de Trabajadores de Seguridad y Servicios (UTSS), l'àmbit territorial de la qual se circumscriu al de la Comunitat Valenciana, i el professional comprén tots els treballadors i professionals de les empreses de vigilància i servicis que accepten els principis enumerats en l'article 5 dels seus estatuts, i que voluntàriament hi sol·liciten la seua afiliació.
  
Firmen l'acta de constitució els senyors Javier Santos Sevillano, Alfredo Romero Clara i altres.
Diari Oficial de la Generalitat Valenciana


Sumari del DOGV 3550, del 30-07-1999 (1999/6990)

CORRECCIÓ d'errades de la Resolució d'11 de juny de 1999, del conseller de Medi Ambient, publicada en el DOGV núm. 3.528, de 30.06.1999.
----------------------------------------------------------------------------------------------------------------------------------------

### Dades del document

Número de DOGV
:   3550

Data del DOGV
:   30-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/6990


Organisme emissor
:   Conselleria de Medi Ambient

Tipus de document
:   Correcció d'errades

CORRECCIÓ d'errades de la Resolució d'11 de juny de 1999, del conseller de Medi Ambient, publicada en el DOGV núm. 3.528, de 30.06.1999. [1999/X6990]
  
En la Resolució d'11 de juny de 1999, del conseller de Medi Ambient, per la qual es resol la convocatòria d'ajudes per a 1999 en l'àmbit de les accions prioritàries contra els incendis forestals a la Comunitat Valenciana, s'hi han detectat errades, per la qual cosa cal corregir-les.
  
En l'annex I, s'hi han detectat les errades següents:
Diari Oficial de la Generalitat Valenciana


Sumari del DOGV 3653, del 27-12-1999 (1999/10032)

Informació pública del projecte de reparcel·lació forçosa de la unitat d'execució Creu de Pedra.
------------------------------------------------------------------------------------------------

### Dades del document

Número de DOGV
:   3653

Data del DOGV
:   27-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10988


Organisme emissor
:   Ajuntament d'Alacant

Tipus de document
:   Anunci

Informació pública del projecte de reparcel·lació forçosa de la unitat d'execució Creu de Pedra. [1999/Q10407]
  
La mercantil Jónico Mediterráneo, SL, adjudicatària del programa d'actuació integrada de la unitat d'execució Creu de Pedra, fent ús de les facultats que l'article 66.2.a de la Llei 6/1994, de la Generalitat Valenciana, Reguladora de l'Activitat Urbanística (LRAU), confereix a l'urbanitzador, ha presentat un projecte de reparcel·lació forçosa perquè es tramite, de conformitat amb el que s'estableix en l'article 69 del text legal esmentat.
  
La tramitació dels expedients de reparcel·lació forçosa consisteix, en essència, en el sotmetiment del projecte a informació pública, convocada en les mateixes condicions de publicitat, forma i termini que regulen els articles 46.1 y 3 o 48 de la LRAU; sol·licitud de certificat registral de domini i càrregues; i aprovació administrativa.
  
D'acord amb el que s'ha exposat, el regidor delegat d'Urbanisme, per delegació de l'alcalde president, ha resolt:
  
Sotmetre a exposició pública el projecte de reparcel·lació forçosa de la unitat d'execució Creu de Pedra, pel termini de 20 dies, durant el qual s'hi podran presentar al·legacions.
  
L'expedient es troba a disposició de les persones interessades al Departament de Gestió Urbanística d'aquest ajuntament, a la planta tercera de l'edifici d'oficines situat al carrer de Jordi Juan número 1, de 10.00 a 14.00 hores.